section_heading: Povijest
paragraph_text: Ovaj koktel su prvi put napravili vojnici Britanske Istočnoindijske kompanije u Indiji. U Indiji i drugim tropskim krajevima, malarija je bila stalno prisutan problem. 1700-ih otkriveno je da se kinin može koristiti u liječenju malarije iako je njegov gorak okus bio neugodan. Britanski časnici u Indiji u ranom 19. st. dodali su kininu smjesu vode, šećera, limete i džina da bi napitak bio ukusniji. Budući da se više ne koristi protiv malarije, tonik voda danas sadrži mnogo manje kinina, obično je zaslađena, te je time znatno manje gorka.